| Glaucófitas |
| --- |
| *Glaucocystis* sp. |
| Clasificación científica |
| 

|  |  |
| --- | --- |
| Dominio: | Eukaryota |
| (sen clasif.) | Archaeplastida |
| Filo: | **Glaucophyta**Skuja, 1954 |
| Clase: | **Glaucophyceae**Bohlin, 1901 |
| Orde: | **Glaucocystales**Bessey, 1907 |
| Familia: | **Glaucocystaceae**G. S. West, 1904 |

 |
| Posibles xéneros |
| * *Glaucocystis*
* *Cyanophora*
* *Gloeochaete*
 |

As **glaucófitas** ou ***Glaucophyta*** (tamén chamadas **glaucófitos**, **glaucocistófitas**, **glaucocístidas** ou, como clase única, **glaucofíceas**), son un pequeno grupo de algas microscópicas de auga doce. Están incluídas nas modernas clasificacións no grupo Archaeplastida, xunto coas algas vermellas (Rhodophyta), algas verdes e plantas terrestres (Viridiplantae ou Chloroplastida). Porén, as relacións entre as algas vermellas, algas verdes e glaucófitas non están claras, en gran parte debido ao limitado estudo que se ten feito das glaucófitas.

As glaucófitas interesan moito aos biólogos que estudan o desenvolvemento dos cloroplastos, porque algúns estudos suxiren que poden ser similares ao tipo de alga orixinal que evolucionaría orixinando as plantas verdes e as algas vermellas.

Características
---------------

Os cloroplastos das glaucófitas coñécense co nome de *cianelas*. A diferenza dos plastos doutros organismos, teñen unha capa de peptidoglicano, que se cre é un resto das cianobacterias que deron orixe aos plastos por endosimbiose. As Glaucophyta conteñen o pigmento fotosintético clorofila a. Xunto coas algas vermellas  e as cianobacterias, captan a luz por medio de ficobilisomas, estruturas que constan principalmente de ficobiliproteínas. As algas verdes e as plantas terrestres carecen dese pigmento.

As glaucófitas teñen mitocondrias con cristas planas, e presentan mitose aberta sen centríolos. As formas móbiles teñen dous flaxelos desiguais, que poden ter finos peliños e están ancorados nun sistema de múltiples capas de microtúbulos, e ambas as estruturas son similares a outras atopadas nalgunhas algas verdes.

Xéneros
-------

Só se coñecen 13 especies de glaucófitas, clasificadas en só tres xéneros, e ningunha delas é especialmente abundante na natureza. Os tres xéneros son:

* ***Glaucocystis*** é inmóbil, aínda que retén un flaxelo moi curto vestixial, e ten parede celulósica.
* ***Cyanophora*** é móbil e carece de parede celular.
* ***Gloeochaete*** presenta tanto estadios móbiles coma inmóbiles, e ten unha parede celular que non parece estar formada por celulosa.

Notas
-----

1. 1 2 3 4 5 6  Patrick J. Keeling (2004). "Diversity and evolutionary history of plastids and their hosts". *American Journal of Botany* **91** (10): 1481–1493. PMID 21652304. doi:10.3732/ajb.91.10.1481. Arquivado dende o orixinal o 27 de febreiro de 2008. Consultado o 22 de xuño de 2012.
2. ↑  Jeffrey D. Palmer, Douglas E. Soltis & Mark W. Chase (2004). "The plant tree of life: an overview and some points of view". *American Journal of Botany* **91** (10): 1437–1445. PMID 21652302. doi:10.3732/ajb.91.10.1437. Arquivado dende o orixinal o 09 de outubro de 2010. Consultado o 22 de xuño de 2012.
3. ↑  Eunsoo Kim & Linda E. Graham (2008). Redfield, Rosemary Jeanne, ed. "EEF2 Analysis Challenges the Monophyly of Archaeplastida and Chromalveolata". *PLoS ONE* **3** (7): e2621. PMC 2440802. PMID 18612431. doi:10.1371/journal.pone.0002621. Arquivado dende o orixinal (Free full text) o 04 de novembro de 2014. Consultado o 22 de xuño de 2012.

Véxase tamén
------------

### Ligazóns externas

* AlgaeBase taxon id=4301 Glaucophyta

|  |  |
| --- | --- |
| Control de autoridades | 
* Wd: Q131116
* EBID: ID
* GEC: 0273042
* JSTOR: cyanophora
* MAG: 2779788675

 |

|  |  |
| --- | --- |
| Identificadores taxonómicos | 
* Dyntaxa: 5000068
* EOL: 4081
* EPPO: 1GLAP
* Fossilworks: 212480
* GBIF: 37
* iNaturalist: 311312
* ITIS: 846495
* Tropicos: 100370468
* uBio: 1560441
* WoRMS: 599656

 |

|  |  |
| --- | --- |
| Identificadores | 
* MeSH: D058108

 |